Blaze7451/Wiki-th-20250601 huggingface dataset:
จังหวัดหลังสวน

จังหวัดหลังสวน เป็นจังหวัดในอดีตของประเทศไทย ถูกยุบเลิกตามประกาศเรื่อง ยุบรวมท้องที่บางมณฑลและบางจังหวัด จังหวัดหลังสวนถูกยุบรวมเข้ากับจังหวัดชุมพร ตามประกาศในราชกิจจานุเบกษาวันที่ 21 กุมภาพันธ์ 2474 เล่มที่ 48 หน้าที่ 576

**ประวัติศาสตร์**
ลุ่มน้ำหลังสวน เป็นแหล่งที่มนุษย์เข้ามาอาศัยตั้งถิ่นฐานมาตั้งแต่สมัยก่อนประวัติศาสตร์ ได้พบหลักฐานทางโบราณคดีที่สำคัญคือ เครื่องมือหินขัดประเภทขวาน แต่เนื่องจากแม่น้ำหลังสวนเป็นแม่น้ำสายสั้น ๆ และมีที่ราบลุ่มน้อย ชุมชนในบริเวณดังกล่าวจึงไม่อาจจะพัฒนาเป็นชุมชนเกษตรกรรมขนาดใหญ่ได้
หลังสวน เป็นหัวเมืองเก่าแก่เมืองหนึ่งในแหลมมลายู เคยได้รับการยกฐานะเป็นหัวเมืองจัตวาขึ้นต่อกรุงเทพมหานครโดยตรงในสมัยต้นรัชกาลที่ 5 ครั้นเมื่อจัดตั้งมณฑลชุมพรใน พ.ศ. 2439 หลังสวนจึงเป็นจังหวัดหนึ่งของมณฑลชุมพร และภายหลังได้ยุบจังหวัดหลังสวนรวมเข้ากับจังหวัดชุมพร ตั้งแต่วันที่ 1 เมษายน พ.ศ. 2475 ตราบเท่าทุกวันนี้

**ที่มาของชื่อ**
เนื่องจากหลังสวนเป็นเมืองเก่าแก่เมืองหนึ่งมาตั้งแต่สมัยโบราณ ชื่อที่เรียกจึงยากที่จะหาหลักฐานได้ว่ามีที่มาอย่างไร แต่เนื่องจากหลังสวนเป็นเมืองที่มีผลไม้มากจนกลายเป็นสินค้าสำคัญของเมืองนี้ ดังนั้น กระทรวงคมนาคมจึงได้สันนิษฐานใน พ.ศ. 2459 ว่า คำว่า “หลังสวน“ น่าจะเพี้ยนมากจากคำว่า “รังสวน” หรือ “คลังสวน” ซึ่งหมายถึงแหล่งหรือที่รวมของผลไม้ทุกชนิดนั่นเอง
เมื่อครั้งที่พระยาอุปกิตศิลปสารเดินทางไปตรวจราชการที่เมืองหลังสวน ก็ได้สันนิษฐานเกี่ยวกับที่มาของคำว่า “หลังสวน” ไว้ดังนี้
“…คำว่าหลังสวน จะผิดหรือถูกขอฝากไว้ในที่นี้ด้วยคือ ริมฝั่งทั้งสองของแม่น้ำ ไม่เห็นมีบ้านเรือนอย่างแม่น้ำเรา มีแต่สวนครึ้มทั้งสองฟาก มีแต่ทางขึ้นลงจากแม่น้ำเท่านั้น ถามผู้แจวเรือว่า แถวนี้ไม่มีบ้านดอกหรือ เขาตอบว่า มี แต่อยู่หลังสวนขึ้นไป ภายหลังข้าพเจ้าไปเที่ยวตามบ้านเหล่านั้น ก็ได้เห็นจริงตามที่เขาพูด จึงสันนิษฐานว่า “เมืองหลังสวน” คงมาจากเค้าที่บ้านเมืองอยู่ข้างหลังสวนลึกเข้าไป…”

**เขตการปกครอง**
เขตการปกครองของจังหวัดหลังสวนในอดีตมี 3 อำเภอ รวมเนื้อที่ 3,444.33 ตร.กม. ซึ่งรายชื่อดังต่อไปนี้สะกดชื่อตามราชกิจจานุเบกษา ฉบับวันที่ 29 เมษายน พ.ศ. 2460 ได้แก่
#อำเภอเมือง (อำเภอขันเงิน)
#อำเภอสวี
#อำเภอพะโต๊ะ

**อ้างอิง**
หลังสวน
หมวดหมู่:สิ้นสุดในปี พ.ศ. 2474
หมวดหมู่:ประวัติศาสตร์ของจังหวัดชุมพร
จังหวัดสายบุรี

จังหวัดสายบุรี ถูกยุบเลิกตามประกาศเรื่อง ยุบรวมท้องที่บางมณฑลและบางจังหวัด จังหวัดสายบุรีถูกยุบรวมเข้ากับจังหวัดปัตตานี ยกเว้น อำเภอบาเจาะถูกผนวกเข้ากับจังหวัดนราธิวาส ประกาศในราชกิจจานุเบกษาวันที่ 21 กุมภาพันธ์ 2474 เล่มที่ 48 หน้าที่ 576   กล่าวคือ ในอดีต  7 หัวเมืองถูกขีดเส้นแบ่งอีกครั้งเป็น 4 จังหวัดคือ จ.ยะลา จ.ปัตตานี จ.ระแงะ และ จ.สายบุรี  และต่อมาก็มาก็ถูกเปลี่ยนแปลงจากส่วนกลางเพื่อง่ายต่อการปกครองประชาชนในพื้นที่ที่มีประชากรมุสลิมจำนวนมากโดยลดสถานะของ จ.สายบุรี เป็นอำเภอสายบุรี โดยมีการตัดแบ่งออกเป็น 2 ส่วน โดยใช้เขตของสะพานกอตอ เป็นเส้นแบ่ง ส่วนล่างที่เป็นต้นไทร บาเจาะและยี่งอ ให้อยู่ในเขตปกครองของจังหวัดนราธิวาส  อีกส่วนที่อยู่ตอนบนคือ อ.สายบุรี กะพ้อ ไม้แก่น ให้ควบรวมเป็นของจังหวัดปัตตานีแทนอีกการเปลี่ยนแปลงหนึ่งคือปรับลดสถานนะจากจังหวัดระแงะเป็นอำเภอระแงะและย้ายที่ทำการจังหวัดระแงะไปตั้งเป็นจังหวัดใหม่แถวริมแม่น้ำบางนราและเปลี่ยนชื่อใหม่เป็น จ.นราธิวาส ดังนั้นอำเภอระแงะจึงกลายเป็นส่วนหนึ่งของ จ.นราธิวาส ตั้งแต่นั้นเป็นต้นมา

**เขตการปกครอง**
เขตการปกครองของจังหวัดสายบุรีในอดีตมี 2 อำเภอ และ 1 กิ่งอำเภอ รวมเนื้อที่ 499.12 ตร.กม. ซึ่งรายชื่อดังต่อไปนี้สะกดชื่อตามราชกิจจานุเบกษา ฉบับวันที่ 29 เมษายน พ.ศ. 2460 ได้แก่
#อำเภอเมืองสายบุรี (อำเภอตะลุบัน)
#อำเภอจำปากอ (อำเภอบาเระเหนือ)
#ตำบลเตราะบอน (กิ่งอำเภอกะลาพอ)

**อ้างอิงตตา**
หมวดหมู่:จังหวัดของประเทศไทยในอดีต
หมวดหมู่:สิ้นสุดในปี พ.ศ. 2474
หมวดหมู่:ประวัติศาสตร์ของจังหวัดปัตตานี
หมวดหมู่:ประวัติศาสตร์ของจังหวัดนราธิวาส
เทคนิค SAR

เทคนิค SAR (Systematic Algebraic Reduction (SAR) Technique) คือ วิธีการในการลดรูปพีชคณิตแบบบูล (Boolean minimization) ที่มีความซับซ้อนยุ่งยากให้มีรูปแบบที่ง่ายขึ้น เพื่อช่วยในการลดความยุ่งยากของสมการลอจิก โดยทำสมการให้อยู่ในรูปของ Sum-of-product (SOP) แล้วนำกฎหรือทฤษฎีการลดรูปพีชคณิตมาใช้ในการลดรูปสมการ

**ทฤษฎีในการลดรูปสมการ**
 Adjacency theorem 
คือ การรวมเทอมต่างๆ ในสมการให้เล็กลงหรือมีขนาดของเทอมน้อยลง ตัวอย่างเช่น
- Idempotency theorem
คือ ทฤษฎีการรวมเทอมที่เหมือนกันให้เหลือเพียงเทอมเดียว ได้แก่ 
 
- Consensus theorem
คือ ทฤษฎีการรวมเทอม โดยจะทำการเพิ่มตัวที่ขาดในแต่ละเทอมให้ครบก่อน แล้วจึงทำการลดรูปสมการ ตัวอย่างเช่น  

การลดรูปสมการพีชคณิตด้วยเทคนิค SAR นั้นต้องทำสมการให้อยู่ในรูป SOP ก่อน แล้วจึงเปรียบเทียบเทอมทุกเทอม โดยใช้กฎทางตรรกศาสตร์ในการยุบเทอมให้มีขนาดลดลง

**ขั้นตอนของลดรูปสมการ**
# ทำสมการให้อยู่ในรูป SOP 
# เปรียบเทียบเทอมแรกกับทุกเทอมถัดไปจนถึงเทอมสุดท้าย (โดยเปรียบเทียบแบบนี้กับเทอมที่ 2, 3, ..., n-1)
# นำผลที่ได้จากการเปรียบเทียบมาเชื่อมด้วยเครื่องหมาย + (OR-gate)
none
นอกจากใช้เทคนิค SAR ในการลดรูปสมการแล้วยังสามารถใช้วิธีการอื่นๆ ได้อีก เช่น แผนผัง Karnaugh map และ Quine–McCluskey algorithm เป็นต้น

**ดูเพิ่ม**
 http://cset.sp.utoledo.edu/eet3350/lesson4suppl.html date=2010-06-19 
หมวดหมู่:พีชคณิตแบบบูล
สถานีย่อย:วิทยุสมัครเล่น/บทความแนะนำ

วิทยุสมัครเล่น (amateur radio หรือ ham radio) คืองานอดิเรกอย่างหนึ่งของผู้ที่มีความสนใจในการติดต่อสื่อสารด้วยการส่งคลื่นวิทยุติดต่อกัน เพื่อการศึกษา เพื่อการให้ความช่วยเหลือระหว่างกัน หรือเพื่อพักผ่อนแลกเปลี่ยนความคิดเห็น นักวิทยุสมัครเล่นมักเรียกตัวเองว่า ham

**ประวัติวิทยุสมัครเล่นไทย**
กิจการวิทยุสมัครเล่นเกิดขึ้นในประเทศไทยเป็นเวลาหลายสิบปี จากการบอกกล่าวของนักวิทยุสมัครเล่นรุ่นแรกเล่าว่าได้มีมากว่า 60 ปีแล้ว แต่ก็ไม่ได้รับความสนใจจากทั้งประชาชนทั่วไปและจากรัฐบาลเท่าไรนัก แต่เมื่อเวลาผ่านมา ในวันที่  10 พฤศจิกายน พ.ศ. 2507 ก็ได้มีการก่อตั้งสมาคมวิทยุสมัครเล่นแห่งประเทศไทย มีชื่อภาษาอังกฤษว่า Radio Amateur Society of Thailand มีชื่อย่อว่า RAST ขึ้น นับเวลาประมาณกว่า 40 ปีที่ได้รับความสนใจจากประชาชนทั่วไปและได้รับความสนใจมากขึ้นเป็นลำดับ โดยที่สมาคมวิทยุสมัครเล่นแห่งประเทศไทย มีวัตถุประสงค์ ดังนี้
"เพื่อเป็นสมาคมของนักวิทยุสมัครเล่นที่มิใช่เพื่อการค้า แต่รวมกันเพื่อส่งเสริมความสนใจเกี่ยวกับการทดลองวิทยุเพื่อความก้าวหน้าทางศิลปการวิทยุ และผดุงไว้ซึ่งชื่อเสียงของนักวิทยุสมัครเล่น ทั้งภายในประเทศและระหว่างประเทศ และเพื่อแลกเปลี่ยนความรู้ความคิดเห็นซึ่งกันและกันโดยไม่เกี่ยวข้องกับการเมือง"
สถานีย่อย:วิทยุสมัครเล่น/ร่วมด้วยช่วยกัน

* บทความที่ต้องการ แผนการใช้ความถี่วิทยุสมัครเล่น - ดาวเทียมวิทยุสมัครเล่น - สถานีวิทยุสมัครเล่น - การแข่งขันวิทยุสมัครเล่น- บทความที่ยังไม่สมบูรณ์ - สมาคมวิทยุสมัครเล่นแห่งประเทศไทย - สัญญาณเรียกขาน - สเปกตรัมที่ต้องการของวิทยุสมัครเล่นและวิทยุสมัครเล่นผ่านดาวเทียม - บัตรยืนยันการติดต่อ - ระบบพิกัดกริด - ดาวเทียมไทพัฒ - แนคแซท - การติดต่อสื่อสารสะท้อนพื้นผิวดวงจันทร์
สถานีย่อย:วิทยุสมัครเล่น/เดือนนี้ในอดีต

มกราคม - กุมภาพันธ์ - มีนาคม - เมษายน - พฤษภาคม - มิถุนายน - กรกฎาคม - สิงหาคม - กันยายน - ตุลาคม - พฤศจิกายน - ธันวาคม
-------
สถานีย่อย:วิทยุสมัครเล่น/คืออะไร

สถานีย่อยวิทยุสมัครเล่น ได้ถูกจัดทำขึ้นเพื่อเป็นแหล่งรวบรวม เรื่องราว ต่างๆ เกี่ยวกับกิจการวิทยุสมัครเล่นในประเทศไทย รวมทั้งประวัติศาสตร์ ความเป็นมาในอดีต โดยนักวิทยุสมัครเล่นช่วยกันสร้าง ช่วยกันเขียน และเพื่อบันทึกไว้ เป็นห้องสมุดขนาดใหญ่ของกิจการวิทยุสมัครเล่นในประเทศไทย
อำเภอฟากท่า

ฟากท่า เป็น 1 ใน 9 อำเภอของจังหวัดอุตรดิตถ์

**ประวัติ**
อำเภอฟากท่า ตั้งขึ้นครั้งแรกเมื่อ พ.ศ. 2480 โดยมีฐานะเป็น กิ่งอำเภอฟากท่า ขึ้นกับอำเภอน้ำปาด ที่ตั้งกิ่งอำเภออยู่ที่หมู่ที่ 2 บ้านนาหน่ำ ตำบลฟากท่า ประชากรส่วนใหญ่อพยพมาจากหลวงพระบาง ภายใต้การนำของพญาปาด ได้มาตั้งถิ่นฐานทำมาหากินอยู่ที่บ้านสองคอน ริมแม่น้ำปาด ต่อมาเมื่อมีผู้คนมากขึ้นก็อพยพต่อลงมาทางใต้ สร้างเมืองใหม่ขึ้นที่ตำบลบ้านฝาย อำเภอน้ำปาด ซึ่งอยู่ริมแม่น้ำเช่นกัน แม่น้ำนี้จึงได้ชื่อว่า "น้ำปาด" ตามชื่อของพญาปาด ส่วนประชากรที่บ้านสองคอน เมื่อมีจำนวนเพิ่มขึ้นก็ขยายข้ามแม่น้ำไปฝั่งตรงข้าม เรียกว่า "ฟากท่า" ซึ่งหมายความว่า คนละฝั่ง
ในปี พ.ศ. 2485 ได้ย้ายที่ตั้งกิ่งอำเภอมาอยู่ที่บ้านวังขวัญ และได้มีพระราชกฤษฎีกายกฐานะขึ้นเป็น อำเภอฟากท่า ตามประกาศกระทรวงมหาดไทยลงวันที่ 12 กรกฎาคม พ.ศ. 2501 โดยให้มีผลตั้งแต่วันที่ 22 กรกฎาคม ปีเดียวกัน ต่อมาในวันที่ 25 พฤศจิกายน พ.ศ. 2528 ที่ว่าการอำเภอฟากท่าหลังเดิม ได้ถูกเพลิงไหม้ จึงได้สร้างที่ว่าการอำเภอฟากท่าหลังใหม่ขึ้นมา เมื่อเดือนกรกฎาคม พ.ศ. 2530 และใช้ปฏิบัติราชการมาจนถึงปัจจุบัน- วันที่ 29 พฤศจิกายน 2480 แยกพื้นที่ตำบลม่วงเจ็ดต้น ตำบลบ้านโคก ตำบลฟากท่า ตำบลสองคอน และตำบลบ้านเสี้ยว อำเภอน้ำปาด มาตั้งเป็น กิ่งอำเภอฟากท่า และให้ขึ้นการปกครองกับอำเภอน้ำปาด- วันที่ 30 กันยายน 2490 ตั้งตำบลสองคอน แยกออกจากตำบลฟากท่า- วันที่ 15 ตุลาคม 2499 จัดตั้งสุขาภิบาลฟากท่า ในท้องที่บางส่วนของตำบลสองคอน และบางส่วนของตำบลฟากท่า- วันที่ 22 กรกฎาคม 2501 ยกฐานะกิ่งอำเภอฟากท่า อำเภอน้ำปาด เป็น อำเภอฟากท่า- วันที่ 28 ธันวาคม 2513 จัดตั้งนิคมสหกรณ์ ในท้องที่อำเภอฟากท่า- วันที่ 7 ธันวาคม 2519 ตั้งที่ทำการไปรษณีย์โทรเลขฟากท่า จังหวัดอุตรดิตถ์- วันที่ 5 กรกฎาคม 2520 แยกพื้นที่ตำบลม่วงเจ็ดต้น และตำบลบ้านโคก อำเภอฟากท่า ไปตั้งเป็น กิ่งอำเภอบ้านโคก และให้ขึ้นการปกครองกับอำเภอฟากท่า- วันที่ 12 ธันวาคม 2529 ตั้งตำบลนาขุม แยกออกจากตำบลบ้านโคก และตั้งตำบลบ่อเบี้ย แยกออกจากตำบลม่วงเจ็ดต้น- วันที่ 12 สิงหาคม 2530 ยกฐานะกิ่งอำเภอบ้านโคก อำเภอฟากท่า เป็น อำเภอบ้านโคก- วันที่ 15 กันยายน 2532 ตั้งตำบลสองห้อง แยกออกจากตำบลบ้านเสี้ยว- วันที่ 25 พฤษภาคม 2542 ยกฐานะสุขาภิบาลฟากท่า เป็นเทศบาลตำบลฟากท่า ด้วยผลของกฎหมาย

**ที่ตั้งและอาณาเขต**
อำเภอฟากท่าตั้งอยู่ทางทิศตะวันออกเฉียงเหนือ ห่างจากตัวจังหวัดประมาณ 113 กิโลเมตร 
*ทิศเหนือ ติดต่อกับอำเภอนาน้อย และอำเภอนาหมื่น (จังหวัดน่าน) และอำเภอบ้านโคก
*ทิศตะวันออก ติดต่อกับอำเภอบ้านโคก
*ทิศใต้   ติดต่อกับอำเภอน้ำปาด
*ทิศตะวันตก ติดต่อกับอำเภอน้ำปาด และอำเภอนาหมื่น (จังหวัดน่าน)

**การแบ่งเขตการปกครอง**

**การปกครองส่วนภูมิภาค**
อำเภอฟากท่าแบ่งเขตการปกครองออกเป็น 4 ตำบล 31 หมู่บ้าน ได้แก่

**การปกครองส่วนท้องถิ่น**
ท้องที่อำเภอฟากท่าประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลฟากท่า ครอบคลุมพื้นที่บางส่วนของตำบลฟากท่าและตำบลสองคอน- องค์การบริหารส่วนตำบลฟากท่า ครอบคลุมพื้นที่ตำบลฟากท่า (นอกเขตเทศบาลตำบลฟากท่า)- องค์การบริหารส่วนตำบลสองคอน ครอบคลุมพื้นที่ตำบลสองคอน (นอกเขตเทศบาลตำบลฟากท่า)- องค์การบริหารส่วนตำบลบ้านเสี้ยว ครอบคลุมพื้นที่ตำบลบ้านเสี้ยวทั้งตำบล- องค์การบริหารส่วนตำบลสองห้อง ครอบคลุมพื้นที่ตำบลสองห้องทั้งตำบล

**ลักษณะภูมิประเทศ**
สภาพพื้นที่โดยทั่วไปเป็นภูเขาสูง สลับกับที่ราบเชิงเขาและที่ราบ โดยมีแนวภูเขาวางตัวในแนวเหนือ-ใต้ ในบริเวณตอนกลางของพื้นที่ มีแหล่งน้ำตามธรรมชาติที่สำคัญหลายแห่ง เช่น แม่น้ำปาด อันเป็นแม่น้ำสายสำคัญไหลผ่านพื้นที่บริเวณตอนกลางในแนวเหนือ-ใต้

**อ้างอิง**
ฟากท่า
เอนคาร์ตา

เอนคาร์ตา (Encarta) เป็นสารานุกรมสื่อประสมดิจิทัลที่เผยแพร่โดยไมโครซอฟท์ใน ค.ศ. 1993 ถึง 2009 เดิมขายในซีดี-รอมหรือดีวีดี และยังมีในเวิลด์ไวด์เว็บผ่านการสมัครสมาชิกรายปี ถึงแม้ว่าภายหลังสามารถดูบทความออนไลน์ได้ฟรีพร้อมโฆษณา ใน ค.ศ. 2008 เอนคาร์ตาฉบับพรีเมียม มีบทความมากกว่า 62,000 บทความ รูปภาพ สื่อวีดิทัศน์ และเสียง ตัวช่วยและเครื่องมือที่ช่วยในการทำการบ้าน และอื่น ๆ จำนวนมาก
ในเดือนมีนาคม ค.ศ. 2009 ไมโครซอฟท์ประกาศปิดตัว เอนคาร์ตา ทั้งฉบับแผ่นดิสก์และออนไลน์ ไซต์เอ็มเอสเอ็น เอ็นคาร์ตา ถูกปิดในวันที่ 31 ตุลาคม ค.ศ. 2009 ทุกประเทศ ยกเว้นประเทศญี่ปุ่นที่ปิดตัวในวันที่ 31 ธันวาคม ค.ศ. 2009 ไมโครซอฟท์ยังดำเนินการพจนานุกรมออนไลน์ เอนคาร์ตา จนถึง ค.ศ. 2011

**อ้างอิง**

**แหล่งข้อมูลอื่น**
 title=Encarta
หมวดหมู่:ซอฟต์แวร์ในปี พ.ศ. 2536
หมวดหมู่:ซอฟต์แวร์ที่ปิดตัวในปี พ.ศ. 2551
หมวดหมู่:ซอฟต์แวร์ของไมโครซอฟท์
หมวดหมู่:สารานุกรม
รหัสที่ไม่ใช่ตัวเลข

รหัสที่ไม่ใช่ตัวเลข (non-numeric code) เป็นรูปแบบในการแสดงผลแบบหนึ่งที่เป็นระบบอักษรและสัญลักษณ์ต่างๆ ที่ไม่ใช่ระบบตัวเลข(Numeric codes)
และระบบของเครื่อง(Machine codes) ตัวอย่างเช่น แอสกี และ ยูนิโค้ด(UTF-32, UTF-16, UTF-8)
หมวดหมู่:อุปกรณ์วิทยาศาสตร์

หมวดหมู่:อุปกรณ์
หมวดหมู่:การทดลองวิทยาศาสตร์
หมวดหมู่:เทคโนโลยีแบ่งตามประเภท
โซนิคเดอะเฮดจ์ฮ็อก

โซนิคเดอะเฮดจ์ฮ็อก เป็นชื่อของเกมชุดจากประเทศญี่ปุ่นที่มีการนำเสนอตัวละครเอกที่เป็นเม่นสีฟ้าอ่อนในชื่อเดียวกัน นอกเหนือจากเกมแล้วชื่อของโซนิคเดอะเฮดจ์ฮ็อกยังได้ใช้ในสื่ออื่น ๆ เช่น แอนิเมชัน อนิเมะ มังงะ แฟรนไชน์ภาพยนตร์คนแสดง และหนังสือการ์ตูน

**ประวัติศาสตร์**
เกมโซนิคเดอะเฮดจ์ฮ็อกเริ่มต้นจากปี 1990 ซึ่งบริษัทเซก้ามีโครงการจะหาตัวนำโชคใหม่แทนที่อเล็กซ์ คิดด์ จึงได้จัดการประกวดขึ้นเพื่อหาไอเดียสำหรับสร้างตัวละครและเกมใหม่ ถึงแม้จะมีตัวละครมากมายออกมานำเสนอ แต่ตัวละครของนาโอโตะ โอชิม่า ที่เป็นเม่นสีฟ้าและวิ่งได้ด้วยความเร็วสูงก็ได้รับเลือก พวกเขาทำงานจึงสร้างเกมโซนิคเดอะเฮดจ์ฮ็อกเกมแรกขึ้นมา และเปลี่ยนชื่อทีมงานจากเดิม AM8 เป็น โซนิคทีม และพัฒนาเกมของโซนิคเกือบทุกเกมเป็นต้นมา

**ภาพรวม**
รูปแบบการเล่นโดยทั่วไปของโซนิคเดอะเฮดจ์ฮ็อกเป็นเกมแอ๊กชั่น 2 มิติแบบมองด้านข้าง ผู้เล่นจะควบคุมเป็นตัวลครหลักโซนิค นำพาเขาผ่านด่าน อุปสรรค และศัตรูเพื่อวิ่งให้ไปถึงเส้นชัย

**วิดีโอเกม**
 โซนิคเดอะเฮดจ์ฮ็อก (ตัวละคร)- โซนิคเดอะเฮดจ์ฮ็อก (16-บิท)- โซนิคเดอะเฮดจ์ฮ็อก (8-บิท)- โซนิคเดอะเฮดจ์ฮ็อก (2006)- เกมชุดโซนิคเดอะเฮดจ์ฮ็อก

**การ์ตูนแอนิเมชัน**
 แอดเวนเจอร์ออฟโซนิคเดอะเฮดจ์ฮ็อก (เจ้าหนูโซนิคผู้พิทักษ์)- โซนิคเดอะเฮดจ์ฮ็อก (การ์ตูนอเมริกัน)- โซนิคอันเดอร์กราวนด์- โซนิค เอ็กซ์ เจ้าเม่นสายฟ้า- โซนิคเดอะเฮดจ์ฮ็อก (โอวีเอ)- โซนิค บูม- โซนิค ไพรม์

**แหล่งข้อมูลอื่น**
  ja

หมวดหมู่:วิดีโอเกมบันเทิงคดีแนววิทยาศาสตร์
จังหวัดตะกั่วป่า

จังหวัดตะกั่วป่า เป็นจังหวัดของไทยในอดีต ปัจจุบันอยู่ในพื้นที่อำเภอตะกั่วป่า อำเภอกะปง และอำเภอคุระบุรี
เมื่อ พ.ศ. 2352 รัชกาลที่ 2 ทรงยกเมืองตะกั่วป่า ตะกั่วทุ่งและถลาง ให้อยู่ในความปกครองของนครศรีธรรมราช จนกระทั่งพม่าตกเป็นเมืองขึ้นของอังกฤษ 
สมัยรัชกาลที่ 3 เมืองตะกั่วป่า ตะกั่วทุ่ง จึงกลับมาเป็นหัวเมืองขึ้นตรงต่อกรุงเทพฯ
เมื่อ พ.ศ. 2383  ถึงรัชกาลที่ 5 ได้ทรง รวบรวมกลุ่มเมืองชั้นนอกเข้าเป็นมณฑลใน พ.ศ. 2435 ซึ่งครั้งนี้ เมืองตะกั่วป่าได้ถูกรวมอยู่ในมณฑลภูเก็ต  พ.ศ. 2459
สมัยรัชกาลที่ 6 โปรดเกล้าให้เปลี่ยนจากเมืองเป็นจังหวัด เมืองตะกั่วป่าจึงได้เป็น จังหวัดตะกั่วป่า เดิมแบ่งการปกครองเป็น 3 อำเภอ คือ อำเภอเมืองตะกั่วป่า (อำเภอตลาดใหญ่), อำเภอปากน้ำ (อำเภอเกาะคอเขา) และอำเภอกะปง
ใน พ.ศ. 2474 รัชกาลที่ 7 จึงทรงยุบจังหวัดตะกั่วป่า ให้ขึ้นกับจังหวัดพังงา โดยได้ตั้ง ที่ว่าการอำเภอ อยู่ ณ ศาลากลางจังหวัดตะกั่วป่าเดิมที่บ้านย่านยาว
ตะกั่วป่า
หมวดหมู่:สิ้นสุดในปี พ.ศ. 2474
หมวดหมู่:ประวัติศาสตร์ของจังหวัดพังงา
หมวดหมู่:อำเภอในจังหวัดอุตรดิตถ์

สำหรับข้อมูลเพิ่มเติมของจังหวัด ดูบทความหลักที่ จังหวัดอุตรดิตถ์
อุตรดิตถ์
หมวดหมู่:จังหวัดอุตรดิตถ์
หมวดหมู่:หน่วยการบริหารในจังหวัดอุตรดิตถ์
กินซะ

กินซะ (Ginza) หรือที่คนไทยนิยมเรียกว่า "กินซ่า" เป็นย่านในขตชูโอ กรุงโตเกียว เหนือย่านชิมบาชิ ใต้ย่านยาเอซุกับเคียวบาชิ ทางตะวันตกของย่านสึกิจิ และทางตะวันออกของย่านยูรากูโจกับอูชิไซไวโจ มีชื่อเสียงเพราะมากด้วยร้านรวงหรูหรา ทั้งยังถือกันว่าเป็นย่านการค้าราคาแพงมากที่สุดแห่งหนึ่งในโลก
กินซะนั้นเดิมเป็นหนองบึง ต่อมาได้รับการถมในช่วงคริสต์ศตวรรษที่ 16 ครั้น ค.ศ. 1612 ตรงกับยุคเอโดะ มีการตั้งโรงกษาปณ์ขึ้น ณ ที่นั้นเรียกชื่อว่ากินซะ ที่ดินจึงได้ชื่อตามโรงกษาปณ์ไปด้วย 
พอ ค.ศ. 1872 เกิดเพลิงไหม้อาคารบ้านเรือนบริเวณนั้นเกือบสิ้น เมื่อเพลิงสงบ รัฐบาลเมจิจึงกำหนดให้ใช้ย่านกินซะเป็น "ตัวอย่างการพัฒนาให้ทันสมัย" โดยเตรียมสร้างอาคารด้วยอิฐกันไฟ พร้อมด้วยถนนหนทางกว้างขวางเชื่อมกับสถานีรถไฟชิมบาชิ เขตสัมปทานต่างชาติในย่านสึกิจิ ตลอดจนสำนักราชการบ้านเมืองหลายแห่ง ทอมัส วอเตอส์ (Thomas Waters) สถาปนิกชาวไอริช รับหน้าที่วางแผนปรับปรุงที่ดินดังกล่าว ส่วนทบวงโยธาธิการ กระทรวงการคลัง รับหน้าที่ก่อสร้าง ครั้นปีถัดมา จึงได้เห็นเส้นทางสำหรับเดินทอดน่องท่องเที่ยวอย่างตะวันตกเริ่มตั้งแต่ปลายสะพานชิมบะชิไปจนสุดสะพานเคียวชาบิด้านตะวันตกเฉียงใต้ของเขตชูโอ
อย่างไรก็ดี อาคารฝรั่งหลายแห่งบัดนี้ได้สูญสิ้นลงหมดแล้ว เหลือไม่กี่แห่งซึ่งมีอายุมากและคงรักษาไว้อยู่ ในจำนวนนี้รวมถึง ร้านวาโก (和光) ซึ่งมีหอนาฬิกาที่ปัจจุบันกลายเป็นสัญลักษณ์ของย่านกินซะ ร้านค้าและหอนาฬิกาดังกล่าวเป็นผลงานของคินตาโร ฮัตโตริ (服部 金太郎) ผู้ก่อตั้งบริษัทนาฬิกาเซโกะ (ไซโก้)
ส่วนความเป็นไปในสมัยหลังของกินซะนั้นเกี่ยวเนื่องกับห้างร้านอย่างฝรั่งเสียมาก เนื่องจากกินซะได้กลายเป็นจุดหมายปลายทางอันได้รับความนิยมมากในวันหยุดสุดสัปดาห์ซึ่งมีการปิดการจราจรบนเส้นทางหลักตั้งแต่เหนือจรดใต้เพื่อประโยชน์ในการท่องเที่ยวมาตั้งแต่คริสต์ทศวรรษ 1960 ตามคำสั่งของเรียวกิจิ มิโนเบะ (美濃部 亮吉) ผู้ว่าราชการกรุงโตเกียวในสมัยนั้น
ไฟล์:Ginza Wako Clock.jpg|thumb|center|300px|ร้านวาโกกับหอนาฬิกาที่กินซะ

**อ้างอิง**
หมวดหมู่:ย่านในโตเกียว
คิงกากูจิ

คิงกากูจิ (วัดศาลาทอง) มีชื่ออย่างเป็นทางการว่า โรกูอนจิ (วัดสวนกวาง) ตั้งอยู่ในเมืองเกียวโต จังหวัดเกียวโต ประเทศญี่ปุ่น มีศาลาทองเป็นจุดเด่นของวัด แรกเริ่มศาลาทองสร้างขึ้นเมื่อปี ค.ศ. 1397 (พ.ศ. 1940) เพื่อเป็นที่พักของโชกุนอาชิกางะ โยชิมิตสึ ต่อมาผู้เป็นบุตรชายได้เปลี่ยนแปลงให้เป็นวัดนิกายเซนสำนักรินไซ วัดถูกเผาทำลายหลายครั้งในระหว่างสงครามโอนิน ศาลาทองแห่งนี้เป็นแรงบันดาลใจให้หลานของโยชิมิตสึสร้างวัดอีกแห่งหนึ่งชื่อว่ากิงกากูจิ
ปี ค.ศ. 1994 โรกูอนจิ รวมทั้งศาลาทอง ได้รับการขึ้นทะเบียนจากองค์การยูเนสโกให้เป็นมรดกโลกร่วมกับสถานที่สำคัญอื่น ๆ ในเมืองเกียวโต
ตัวศาลาทองทั้งหลัง ยกเว้นชั้นใต้ดิน ปิดคลุมด้วยแผ่นทองคำบริสุทธิ์ เป็นที่ประดิษฐานพระพุทธรูปและโบราณวัตถุมีค่าอื่น ๆ บนยอดหลังคาของศาลามีรูปหล่อทองคำรูปนกโฮโอ
ในปี ค.ศ. 1950 ศาลาทองถูกเผาทำลายโดยพระวิกลจริต ศาลาที่เห็นในปัจจุบันสร้างขึ้นใหม่เมื่อปี ค.ศ. 1955

**ดูเพิ่ม**
 กิงกากูจิ

**อ้างอิง**
หมวดหมู่:วัดในเกียวโต
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
นิกโก

นิกโก (Nikkō-shi) เป็นนครที่ตั้งอยู่ในทิวเขาในจังหวัดโทจิงิ ประเทศญี่ปุ่น อยู่ห่างจากกรุงโตเกียวไปทางทิศเหนือประมาณ 140 กิโลเมตร เป็นเมืองท่องเที่ยวที่เป็นที่นิยมของนักท่องเที่ยวทั้งชาวญี่ปุ่นและชาวต่างประเทศ ในเมืองเป็นที่ตั้งของสุสานของโชกุนโทกูงาวะ อิเอยาซุกับโทกูงาวะ อิเอมิตสึผู้เป็นหลาน และศาลเจ้าฟูตาราซังอายุกว่า 1,200 ปี และยังมีรีสอร์ทน้ำพุร้อนที่มีชื่อเสียงอีกมากมาย ทิวเขาทางตะวันตกของเมืองเป็นส่วนหนึ่งของอุทยานแห่งชาตินิกโก เป็นที่ตั้งของน้ำตกและเส้นทางชมทิวทัศน์ที่กล่าวกันว่าสวยงามที่สุดแห่งหนึ่งในญี่ปุ่น
ในวันที่ 1 มีนาคม ค.ศ. 2023 เมืองนี้มีจำนวนประชากรทั้งหมด 74,518 คน เนื้อที่รวมของเมืองเท่ากับ 1,449.83 ตารางกิโลเมตร

**ประวัติ**
ในวันที่ 20 มีนาคม ค.ศ. 2006 นครอิมาอิจิ เมืองอาชิโอะ เมืองฟูจิฮาระ และหมู่บ้านคูริยามะถูกผนวกรวมเข้าเป็นส่วนหนึ่งของนครนิกโก

**สถานที่สำคัญ**
 ศาลเจ้านิกโกโทโช ศาลเจ้าฟูตาราซัง และวัดรินโน สถานที่ทั้งสามแห่งนี้ได้รับเลือกจากองค์การยูเนสโกให้เป็นมรดกโลกในนามว่า "ศาลเจ้าและวัดแห่งนิกโก"- ทะเลสาบชูเซ็นจิและน้ำตกเคงง

**ภูมิอากาศ**

**อ้างอิง**

**แหล่งข้อมูลอื่น**
 นิกโก- นิกโก-  ja- title=Official Website (ญี่ปุ่น)-  Nikko Tourist Association (ญี่ปุ่น)-  Nikko Official Guide
หมวดหมู่:นครในจังหวัดโทจิงิ
โรงเรียนบ้านเหล่าแดง

โรงเรียนบ้านเหล่าแดง ตั้งอยู่ที่ บ้านกลาง ตำบลเหล่าแดง อำเภอดอนมดแดง จังหวัดอุบลราชธานี  เปิดทำการครั้งแรก เมื่อวันที่ 16 พฤษภาคม พ.ศ. 2464 ที่ศาลาวัดบูรพาโดยมี นายสุข ลักษณะศิลปะจัญ เป็นครูใหญ่คนแรก   เมื่อ พ.ศ. 2486 ได้ย้ายโรงเรียนมาบริเวณโรงเรียนในปัจจุบัน เนื้อที่ 25 ไร่       พื้นที่บริการการศึกษา 4 หมู่บ้าน  บนถนน คำไฮใหญ่ - ท่าศิลา          จากอดีตสู่ปัจจุบันการศึกษาได้ฝังรากลึก ณ ปัจจุบัน  มานานถึง 86 ปี 
บ้านเหล่าแดง
หมวดหมู่:โรงเรียนที่ก่อตั้งในปี พ.ศ. 2464
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:อำเภอดอนมดแดง
แพทย์

แพทย์ (physician (อเมริกัน), medical practitioner (เครือจักรภพ), medical doctor) หรือเรียกว่า ดอกเตอร์ (italic=no) หรือ หมอ ในบางพื้นที่ตามชนบท อาจเรียกแพทย์ว่า หมอใหญ่ เพื่อกันสับสนกับพยาบาลหรือเจ้าหน้าที่อื่นในทางด้านสาธารณสุข แพทย์มีหน้าที่ ซักถามประวัติ ตรวจร่างกาย และส่งตรวจวินิจฉัยเพิ่มเติม เพื่อสั่งการรักษาหรือให้การรักษาโรค ส่งเสริมฟื้นฟูสุขภาพ ให้แก่ผู้ป่วย ร่วมกับบุคลากรด้านสุขภาพอื่น ๆ

**สาขาของแพทย์เฉพาะทาง**
 อายุรแพทย์ - แพทย์ผู้เชี่ยวชาญด้านอายุรศาสตร์- สูตินรีแพทย์ - แพทย์ผู้เชี่ยวชาญด้านสูตินรีเวชวิทยา- ศัลยแพทย์ - แพทย์ผู้เชี่ยวชาญด้านศัลยกรรม- ศัลยแพทย์ออร์โธปิดิกส์ - แพทย์ผู้เชี่ยวชาญด้านศัลยศาสตร์ออร์โธปิดิกส์ (ศัลยกรรมกระดูกและข้อ)- จักษุแพทย์ - แพทย์ผู้เชี่ยวชาญด้านจักษุวิทยา- จิตแพทย์ - แพทย์ผู้เชี่ยวชาญด้านจิตเวชศาสตร์- แพทย์โสตศอนาสิก - แพทย์ผู้เชี่ยวชาญด้านโสตศอนาสิกวิทยา- พยาธิแพทย์ - แพทย์ผู้เชี่ยวชาญด้านพยาธิวิทยา- รังสีแพทย์ - แพทย์ผู้เชี่ยวชาญด้านรังสีวิทยา- วิสัญญีแพทย์ - แพทย์ผู้เชี่ยวชาญด้านวิสัญญีวิทยา- กุมารแพทย์ - แพทย์ผู้เชี่ยวชาญด้านกุมารเวชศาสตร์- แพทย์เวชปฏิบัติครอบครัว - แพทย์ผู้เชี่ยวชาญด้านเวชปฏิบัติครอบครัว- แพทย์เวชศาสตร์ฟื้นฟู - แพทย์ผู้เชี่ยวชาญด้านเวชศาสตร์ฟื้นฟู

**ดูเพิ่ม**
 ทันตแพทย์- วิสัญญีแพทย์- เภสัชกร- สัตวแพทย์- จิตแพทย์- พยาบาล- แพทยศาสตร์- แพทย์การประหารชีวิต

**อ้างอิง**
หมวดหมู่:อาชีพ

หมวดหมู่:วิชาชีพทางด้านสาธารณสุข
หมวดหมู่:แพทยศาสตร์
กษัตริยานุสรณ์

กษัตริยานุสรณ์ เป็นพระราชนิพนธ์ร้อยกรอง ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระราชนิพนธ์ขึ้นเมื่อ พ.ศ. 2516 ขณะทรงศึกษาอยู่ที่โรงเรียนจิตรลดา เพื่อเป็นการเฉลิมพระเกียรติพระบาทสมเด็จพระพุทธยอดฟ้าจุฬาโลกมหาราช โดยใช้เค้าโครงจากเรื่อง ไทยรบพม่า พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ
กษัตริยานุสรณ์ ประกอบด้วยร่าย และต่อด้วยโคลงสี่สุภาพจำนวน 30 บทร้อยเรียงต่อกัน ตั้งชื่อว่า กษัตริยานุสรณ์ โดยอาจารย์กำชัย ทองหล่อ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงนำพระราชนิพนธ์กษัตริยานุสรณ์ ขึ้นทูลเกล้าฯ ถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ โปรดเกล้าฯ ให้หม่อมหลวงพวงร้อย อภัยวงศ์ ประพันธ์ทำนองเพลงเพื่อประกอบท่อนหนึ่งของโคลง ใช้ชื่อว่า เพลงดุจบิดามารดร
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงอธิบายไว้ในคำนำของหนังสือกษัตริยานุสรณ์ว่า

**ดูเพิ่ม**
 ดุจบิดามารดร

**อ้างอิง**
หมวดหมู่:วรรณคดีประเภทโคลง
หมวดหมู่:กวีนิพนธ์
หมวดหมู่:พระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
เลย์

โลโกเลย์
เลย์รสชาติดั้งเดิม
เลย์ (Lay's) เป็นชื่อผลิตภัณฑ์มันฝรั่งแผ่นทอดกรอบ เช่นเดียวกันกับชื่อบริษัทที่ก่อตั้งแบรนด์ขนมทอดกรอบในสหรัฐ บางครั้งมีการเรียกชื่อแบรนด์เป็นฟริโต-เลย์ เนื่องจากทั้งเลย์และฟรีโตสเป็นแบรนด์ที่ขายให้กับบริษัทฟรีโต-เลย์ ซึ่งกลายเป็นบริษัทย่อยที่ถือหุ้นทั้งหมดของเป๊ปซี่โคตั้งแต่ ค.ศ. 1965
โดยหลักฟริโต-เลย์ใช้ชื่อแบรนด์ "Lay's" ในสหรัฐ และใช้ชื่ออื่น ๆ ในบางประเทศ เช่น: Walkers ในสหราชอาณาจักรและไอร์แลนด์; Smith's ในออสเตรเลีย; Chipsy ในอียิปต์กับคาบสมุทรบอลข่านตะวันตก; และ Tapuchips ในอิสราเอล

**ประวัติ**
นาย เฮอร์แมน เลย์ เริ่มทำธุรกิจมันฝรั่งแผ่นทอดกรอบที่เมืองแนชวิลล์ รัฐเทสเนสซี ในปี 1961 ดูลิน และ เลย์ ได้ตกลงที่จะร่วมกิจการระหว่างธุรกิจของพวกเขาเพื่อจัดตั้ง บริษัท Frito – Lay
ต่อมาหน่วย ธุรกิจ Frito-Lay North America ทำรายได้รวม 29% ของรายได้ทั้งหมดของ PepsiCo และเป็น 36% ของกำไรบริษัท มีส่วนแบ่งการตลาด 70% ของธุรกิจขนมขบเคี้ยวในอเมริกาแต่ในระยะหลังมียอดการจำหน่ายที่ลดลงธุรกิจ เครื่องดื่มอัดลมของเป๊ปซี่ เล็งเห็น แนวโน้มหลักของธุรกิจนี้คือ การหันมาให้ความสำคัญกับคุณค่าของขนมขบเคี้ยวที่เพิ่มมากขึ้น โดยเชื่อว่าเป็นการรางวัลกับตัวเองด้วยของกินที่มีคุณค่าและมีรสชาติดีผู้ ผลิตหลายรายมีการพัฒนารสชาติใหม่ ขึ้นมาโดยใช้น้ำมันที่ดีต่อสุขภาพ มากขึ้น มีการปรับรสชาติให้ตรงกับความต้องการของผู้บริโภค มีการจัดทำ package ที่มีขนาดเล็กลงเพื่อให้คำนึงถึงปริมาณที่คนบริโภคมากขึ้นเพื่อหลีกเลี่ยง การกินในปริมาณที่มากเกินไปและยังสามารถพกพาได้สะดวกมากยิ่งขึ้น Frito-Lay เป็นขนมที่ครองตลาดได้มากที่สุดในอเมริกาที่วางจำหน่ายของอุปโภคสะดวกซื้อ โดยอาหารกึ่งสำเร็จรูปบรรจุห่อเพื่อให้รับประทานได้สะดวก และใช้เวลาเตรียมเพียงเล็กน้อย รวมไปถึง ขนมขบเคี้ยวที่มีรสเค็ม และหวาน เช่น มันฝรั่งทอด เพรซเซิ้ล ข้าวโพดคั่ว แครกเกอร์ ถั่ว ธัญพืช คุ้กกี้ เป็นต้น
ในปี 2008 มีการปรับปรุงประสิทธิภาพขนมขบเคี้ยวให้ดีต่อสุขภาพ เป็นการริเริ่มกลยุทธ์ใหม่ให้เป็นกลยุทธ์หลัก โดยพยายามลดส่วนประกอบที่เป็นไขมันออกจากขนมทั้งหมดของบริษัท เช่น Frito-Lay, Ruffles, Cheetos, Toritos, Doritos และมีความพยายามที่จะมองหานวัตกรรมใหม่ ๆ ที่จะทำให้ขนมขบเคี้ยวให้ดีต่อสุขภาพมากขึ้น โดยเปิดตัวมันฝรั่งทอด Lay’s รสคลาสสิกที่ทอดด้วยน้ำมันดอกทานตะวัน และยังคงรักษารสชาติเดิมไว้ได้แต่สามารถลดไขมันชนิดอิ่มตัวลงได้ถึง 50%

**ข้อโต้แย้ง**
ในเดือนเมษายน ค.ศ. 2019 เป๊ปซี่โคสาขาอินเดียได้ฟ้องร้องชาวไร่สี่คนในรัฐคุชราตด้วยข้อหาละเมิดลิขสิทธิ์ ทางบริษัทอ้างว่าพวกเขาปลูกมันฝรั่งที่บริษัททำให้เครื่องหมายการค้าไว้สำหรับมันฝรั่งกรอบเลย์ของตนโดยเฉพาะ สองปีต่อมา การพิจารณาคดีเป็นไปเพื่อประโยชน์ของเกษตรกร ภายใต้พระราชบัญญัติคุ้มครองพันธุ์พืชและสิทธิของเกษตรกร ค.ศ. 2001

**อ้างอิง**

**แหล่งข้อมูลอื่น**
หมวดหมู่:ชื่อตราอาหารว่าง
หมวดหมู่:ธุรกิจอาหาร
หมวดหมู่:ผลิตภัณฑ์ที่เปิดตัวในปี พ.ศ. 2475
คมชัดลึก อวอร์ด

คมชัดลึก อวอร์ด เป็นรางวัลที่มอบให้กับบุคคลในวงการบันเทิงไทย ใน 4 สาขา คือ ละครโทรทัศน์ ภาพยนตร์ เพลงไทยสากล และเพลงลูกทุ่ง จัดโดย ฝ่ายข่าวบันเทิง หนังสือพิมพ์คมชัดลึก มีพิธีมอบรางวัลเป็นครั้งแรกเมื่อ พ.ศ. 2547 จนถึงปัจจุบัน

**ประเภทรางวัล**

**ประเภทภาพยนตร์**
 สาขาภาพยนตร์ยอดเยียม- สาขาผู้กำกับยอดเยี่ยมประเภทภาพยนตร์- สาขานักแสดงนำชายยอดเยี่ยมประเภทภาพยนตร์- สาขานักแสดงนำหญิงยอดเยี่ยมประเภทภาพยนตร์- สาขานักแสดงสมทบชายยอดเยี่ยมประเภทภาพยนตร์- สาขานักแสดงสมทบหญิงยอดเยี่ยมประเภทภาพยนตร์- สาขาบทภาพยนตร์ยอดเยี่ยม- สาขานักแสดงนำยอดเยี่ยม- สาขานักแสดงสมทบยอดเยี่ยม

**ประเภทละครโทรทัศน์**
 สาขาละครโทรทัศน์ยอดเยี่ยม- สาขาผู้กำกับละครโทรทัศน์ยอดเยี่ยม- สาขานักแสดงนำชายยอดเยี่ยมประเภทละครโทรทัศน์- สาขานักแสดงนำหญิงยอดเยี่ยมประเภทละครโทรทัศน์- สาขานักแสดงสมทบชายยอดเยี่ยมประเภทละครโทรทัศน์- สาขานักแสดงสมทบหญิงยอดเยี่ยมประเภทละครโทรทัศน์- สาขาบทละครโทรทัศน์ยอดเยี่ยม

**ประเภทยอดนิยม**
 สาขาภาพยนตร์ไทยยอดนิยม- สาขาสาขาละครไทยยอดนิยม- สาขานักแสดงชายยอดนิยม- สาขานักแสดงหญิงยอดนิยม- สาขานักร้องเพลงไทยสากลยอดนิยม- สาขานักร้องเพลงลูกทุ่งยอดนิยม

**ผลรางวัลรางวัล (ประเภทละครโทรทัศน์)**
เฉพาะ นักแสดงนำ, นักแสดงสมทบ, ละครยอดเยี่ยม

**ผลรางวัลรางวัล (ประเภทภาพยนตร์)**
เฉพาะ นักแสดงนำ, นักแสดงสมทบ

**สถิติรางวัล**

**ภาพยนตร์ที่ชนะห้าสาขาใหญ่ (Big Five)**
ตัวหนา หมายถึงผู้ชนะ

**ละครโทรทัศน์ที่ชนะห้าสาขาใหญ่ (Big Five)**
ตัวหนา หมายถึงผู้ชนะ

**นักแสดงที่ชนะสี่สาขาทางการแสดง ประเภทภาพยนตร์ (All Four Acting)**
ตัวหนา หมายถึงผู้ชนะ

**นักแสดงที่ชนะสี่สาขาทางการแสดง ประเภทละครโทรทัศน์ (All Four Acting)**
ตัวหนา หมายถึงผู้ชนะ

**แหล่งข้อมูลอื่น**
 คมชัดลึก อวอร์ด (komchadluek award)

หมวดหมู่:รางวัลภาพยนตร์ไทย
หมวดหมู่:รางวัลโทรทัศน์
หมวดหมู่:รางวัลดนตรี
หมวดหมู่:เครือเนชั่น
ฮาร์ลีย์-เดวิดสัน

ฮาร์ลีย์-เดวิดสัน (Harley-Davidson) รู้จักกันดีในชื่อ ฮาร์ลียส์ (Harleys) หรือในเมืองไทยนิยมเรียกกันว่า ฮาร์เล่ย์ เป็นบริษัทผลิตรถจักรยานยนต์ จากสหรัฐอเมริกา มีสำนักงานใหญ่อยู่ที่มิลวอกี รัฐวิสคอนซิน ซึ่งฮาร์ลีย์-เดวิดสันนี้ เป็นหนึ่งในสองบริษัทผลิตมอร์เตอร์ไซค์ที่ยังคงดำเนินการอยู่ (อีกบริษัทคือ วิกตอรี) ลักษณะเด่นของรถของบริษัทนี้ คือเป็นรถที่มีลักษณะใหญ่ การออกแบบเฉพาะตัวและเสียงเครื่องยนต์ที่แตกต่าง
ฮาร์ลีย์-เดวิดสัน เริ่มต้นในปี ค.ศ. 1903 จากวิลเลียม เอส. ฮาร์ลีย์ และ อาร์เธอร์ เดวิดสัน โดยก่อนหน้านี้ในปี 1901 ฮาร์ลีย์ได้เริ่มวางแผนในการนำเครื่อง 116 ซีซี มาใช้กับโครงจักรยาน และหลังจากนั้น ในปี 1906 ทั้งคู่ได้ตั้งโรงงานขึ้น โดยถัดมาอีกหนึ่งปีหลังจากที่ ฮาร์ลีย์ได้จบการศึกษาจากมหาวิทยาลัยวิสคอนซิน แมดิสัน เขาก็ได้ขยายโรงงานเพิ่ม 
ในปี ค.ศ. 2017 ฮาร์ลีย์-เดวิดสันได้ประกาศแผนสร้างโรงงานในประเทศไทยเพื่อรองรับตลาดเอเชียตะวันออกเฉียงใต้ อย่างไรก็ตาม แผนดังกล่าวได้ถูกปรับให้มีขนาดใหญ่ขึ้นในปี 2018 ฮาร์ลีย์-เดวิดสันประกาศแผนยุบโรงงานที่เมืองแคนซัสซิตี และแทนที่ด้วยกำลังการผลิตในประเทศไทย ซึ่งภายในปี 2027 รถจักรยานยนต์ฮาร์ลีย์ราวกึ่งหนึ่งของทั้งโลกจะถูกผลิตจากโรงงานในประเทศไทย และอีกกึ่งหนึ่งจะถูกผลิตขึ้นจากโรงงานที่ในประเทศบราซิลและอินเดีย

**อ้างอิง**

**แหล่งข้อมูลอื่น**
  เว็บไซต์ฮาร์ลีย์-เดวิดสันอย่างเป็นทางการ

หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2446
หมวดหมู่:ผู้ผลิตรถจักรยานยนต์
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2446
วังวรวรรณ

วังวรวรรณ หรือ วังแพร่งนรา เป็นวังที่ประทับของ พระเจ้าบรมวงศ์เธอ กรมพระนราธิปประพันธ์พงศ์ ต้นราชสกุลวรวรรณ อยู่ทางทิศเหนือของวังสะพานช้างโรงสี ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ตัวอาคารถูกสร้างขึ้นราว พ.ศ. 2420–30 ตรงกับรัชสมัยรัชกาลที่ 5 มีความสวยงามด้วยสถาปัตยกรรมแบบนีโอคลาสสิคปนตะวันออก (จีน-โปรตุเกส) มีระเบียงไม้ฉลุลายขนมปังขิงเรียงรายตามเชิงชายคาโดยรอบ
ภายหลังเมื่อกรมพระนราธิปประพันธ์พงศ์สิ้นพระชนม์ วังวรวรรณก็ตกเป็นของสำนักงานทรัพย์สินส่วนพระมหากษัตริย์ และได้ให้เช่าต่อเป็นโรงเรียนตะละภัฏศึกษา (ปัจจุบันเลิกกิจการไปแล้ว) ปัจจุบันเป็นที่ตั้งสำนักงานทนายความตะละภัฏ และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า แพร่งนรา ตามพระนามของ พระเจ้าบรมวงศ์เธอ กรมพระนราธิปประพันธ์พงศ์ และเรียกถนนที่ตัดใหม่นั้นว่าถนนแพร่งนรา 
อาคารของวังวรวรรณถูกนำมาใช้งานเป็นโรงละครปรีดาลัย ตามด้วยโรงเรียนตะละภัฏศึกษา และท้ายที่สุดเป็นสำนักงานกฎหมายตะละภัฏ ก่อนจะปิดกิจการ ปัจจุบันอาคารถูกทิ้งร้าง และอยู่ภายใต้การดูแลของสำนักงานทรัพย์สินพระมหากษัตริย์

**โรงละครปรีดาลัย**
โรงละครปรีดาลัย โรงละครที่จัดแสดงละครร้อง โดยพระเจ้าบรมวงศ์เธอ กรมพระนราธิปประพันธ์พงศ์ ซึ่งได้รับความนิยมอย่างยิ่งในรัสมัยรัชกาลที่ 6 และรัชกาลที่ 7  มีบทละครที่ทรงประพันธ์เสร็จ ณ ที่นี่หลายเรื่อง รวมถึงเปิดแสดงด้วย เช่น สาวเครือฟ้า  ที่ดัดแปลงมาจากบทอุปรากรเรื่อง Madame Butterfly ของจาโกโม ปุชชีนี คีตกวีชาวอิตาลี หรือ อีนากพระโขนง ที่ต่อเติมมาจากตำนานเมืองอันโด่งดังของแม่นากพระโขนง (สำหรับเรื่องนี้เมื่อทรงประพันธ์ ทรงใช้นามแฝงว่า "หมากพญา") ที่ประสบความสำเร็จอย่างมากเมื่อจัดแสดง ถึงกับมีการแสดงซ้ำต่อเนื่องกันถึง 24 คืน เป็นต้น

**โรงเรียนตะละภัฏศึกษา**
โรงเรียนตะละภัฏศึกษาเริ่มต้นหลังจากพระเจ้าบรมวงศ์เธอ กรมพระนราธิปประพันธ์พงศ์ ได้ปลีกวิเวกไปใช้พระชนม์ชีพบั้นปลายที่อำเภอชะอำ จังหวัดเพชรบุรี จนกระทั่งสิ้นพระชนม์ที่นั่น เมื่อปี พ.ศ. 2474 ที่นี่ก็ถูกปล่อยทิ้งร้างระยะหนึ่ง จนกระทั่งขุนสงขลานครินทร์ อดีตมหาดเล็กในวังสระปทุม ได้รับประทานสถานที่แห่งนี้จากสมเด็จพระศรีสวรินทิราบรมราชเทวี พระพันวัสสาอัยยิกาเจ้า เพื่อให้แก่ครอบครัวตะละภัฏของขุนสงขลานครินทร์ และเริ่มเปิดเป็นโรงเรียนจากการรับลูกหลานของข้าราชการและประชาชนทั่วไปในย่านนี้มาเรียน โดยได้แบ่งเนื้อที่ออกเป็น 2 ส่วน ส่วนแรกยังคงลักษณะตึกเดิมของโรงเรียน โดยสร้างเป็นชั้นลอยโครงไม้เพิ่มต่อ มีบันไดเวียนเหล็ก เชื่อมเป็นทางขึ้นไปสู่ห้องชั้นลอย อีกส่วนหนึ่ง ปรับให้เป็นอาคารสมัยใหม่ขนาดย่อม ใช้เป็นสำนักทนายความ คือ สำนักงานตะละภัฏทนายความ  
โรงเรียนตะละภัฏศึกษาปิดกิจการลงเมื่อ พ.ศ. 2538 ต่อมาสำนักงานตะละภัฏทนายความก็ได้ย้ายออกไปอยู่ที่อื่น ที่นี่จึงถูกปล่อยร้าง เพื่อรอวันบูรณะฟื้นฟู และอยู่ในการดูแลของสำนักงานทรัพย์สินส่วนพระมหากษัตริย์ รวมถึงได้รับการขึ้นทะเบียนเป็นโบราณสถานแห่งหนึ่งของกรุงเทพมหานคร

**ระเบียงภาพ**

**อ้างอิง**

**แหล่งข้อมูลอื่น**
  ตำนาน “ปรีดาลัย”
วรวรรณ
หมวดหมู่:โบราณสถานในเขตพระนคร
อุสมาน ศรแดง

อุสมาน ศรแดง เป็นชาวกรุงเทพฯ นับถือศาสนาอิสลาม เกิดเมื่อ พ.ศ. 2474 อาชีพเดิมเป็นเด็กเลี้ยงแพะอยู่ที่คลองสาทร ได้รับความอุปการะจาก เด๊ท มิโรซา หัวหน้าคณะศรแดงที่เป็นมุสลิมด้วยกันให้เข้ามาฝึกมวยไทย

**ยอดมวยไทย**
อุสมานขึ้นชกครั้งแรกเมื่อเดือนกุมภาพันธ์ พ.ศ. 2489 ที่เวทีราชดำเนิน ชกชนะรวดจนได้แชมป์มวยรอบรุ่น "6 ดาวทอง" กลายเป็นนักมวยดังในสมัยนั้น เมื่อเริ่มมีชื่อเสียง อุสมานหลงระเริง ใช้เวลาไปกับการเที่ยวเตร่และตระเวนร้องเพลงประกอบภาพยนตร์ จนชกแพ้น็อค วีระศักดิ์ ลูกสุรินทร์ แบบหมดฟอร์ม ทำให้อุสมานเสียใจจนหนีออกจากค่าย
อุสมานออกเที่ยวเตร่จนเป็นข่าวว่าไปมีเรื่องกับนักเลงแถวบางลำภู ในที่สุด เมื่อเงินหมดจึงกลับมาเข้าค่ายซ้อมอีกครั้ง ชกแก้มือ ชนะวีระศักดิ์ ลูกสุรินทร์ได้สำเร็จ อย่างไรก็ตาม อุสมานยังหนีวงจรเดิมไม่พ้น คือชกชนะได้เงินมาก ก็จะออกไปเที่ยวเตร่ ไม่สนใจฝึกซ้อม พอเงินหมดจึงกลับมาซ้อมใหม่ ขึ้นชกจนโด่งดังแล้วก็กลับไปเป็นแบบเดิมอีก

**ชกมวยสากล**
ต่อมา อุสมานหันมาชกมวยสากล ชนะคะแนน ฮาชิโร ทัตสุมิ อดีตแชมป์ OPBF ชาวญี่ปุ่น ทวิช จาติกวณิชย์ จึงพาไปชกที่สิงคโปร์และญี่ปุ่น ชกดีแต่ช่วงแรกๆ พอนานไปก็เป็นแบบเดิมคือหนีค่ายซ้อมจนแพ้ อุสมานกลับมาชกมวยไทยอีกระยะก็ห่างหายจากสังเวียนไป

**ร่วงโรย**
พ.ศ. 2491 อุสมานไปก่อคดีวิวาทที่โรงฝิ่น จึงเป็นที่รู้กันว่าอุสมานติดฝิ่นอีกอย่างหนึ่ง เขาฝืนสังขารกลับมาชกอีกเมื่อ พ.ศ. 2501 แต่ไม่สำเร็จ หลังจากนั้นไม่นาน ถูกจับด้วยคดีเฮโรอีน ติดคุก 4 ปี เมื่อพ้นโทษ พยายามกลับมาชกอีกแต่ไม่สำเร็จอีกเช่นเคย จนต้องเลิกชกมวยไปโดยปริยาย ต่อมา พ.ศ. 2506 อุสมานถูกจับด้วยคดีเสพเฮโรอีนอีกครั้ง ถูกศาลตัดสินจำคุก เขาเสียชีวิตด้วยอาการลงแดงเนื่องจากติดเฮโรอีนอย่างหนัก เมื่อ พ.ศ. 2507 ขณะยังอยูในคุก รวมอายุได้ 33 ปี

**เกียรติประวัติ**
 แชมป์ประเทศไทยรุ่นเวลเตอร์เวท
** ชิง, ก.ค. 2498 ชนะน็อค กิมเอี๋ยว ศิษย์ผล

**อ้างอิง**
 ชายพจน์. มวยดังไทยแลนด์ในอดีต: "โอรสเจ้าอาหรับ" อุสมาน ศรแดง นักชกกำปั้นมหากาฬทั้งแบบมวยไทยและมวยสากล. นิตยสารมวยโลก. เล่มที่ 872. พฤษภาคม 2544. หน้า 41-45-  สถิติการชก
2507
หมวดหมู่:นักมวยสากลชาวไทยรุ่นเวลเตอร์เวท
หมวดหมู่:นักมวยไทยชาวไทย
หมวดหมู่:บุคคลจากกรุงเทพมหานคร
หมวดหมู่:มุสลิมชาวไทย
หมวดหมู่:ชาวไทยเชื้อสายปาทาน
ทัมโปโปะ

ทัมโปโปะ (Tanpopo) เป็นวงยูนิตหรือวงย่อยวงแรกของมอร์นิงมูซูเมะ ที่มีการประกาศก่อนเปิดตัวอย่างเป็นทางการในช่วงเดือนตุลาคม พ.ศ. 2541 โดยสึงกุ
สาเหตุที่ใช้ชื่อทัมโปโปะนั้น สึงกุได้กล่าวในการให้สัมภาษณ์ว่า "ที่เลือกชื่อนี้มา เพราะดอกทัมโปโปะ (ดอกแดนดิไลออน) สามารถบานได้ทุกที่ที่คุณเห็น และใคร ๆ ก็คุ้นเคยกับมันตั้งแต่เด็กเล็กจนถึงผู้สูงอายุ"

**ประวัติของกลุ่ม**
ทัมโปโปะ เริ่มก่อตั้งขึ้นเมื่อเดือนพฤศจิกายน พ.ศ. 2541 โดยมีสมาชิกจำนวนสามคนจากมอร์นิงมูซูเมะ ได้แก่ สมาชิกรุ่นที่ 1 อายะ อิชิงูโระ, คาโอริ อีดะ และสมาชิกรุ่นที่ 2มาริ ยางูจิ 
หลังจากที่ก่อตั้งทัมโปโปะได้ไม่นาน วงนี้ก็สร้างผลงานซิงเกิลแรกออกมาโดยใช้ชื่อว่า "ลาสท์คิส" เพื่อนำไปใช้ประกอบเป็นเพลงปิดอนิเมะเรื่อง "จอมขมังเวทย์ออร์เฟน" โดยภาพลักษณ์แรกของทัมโปโปะในยุคแรกจะเป็นแนวผู้ใหญ่ ซึ่งภาพลักษณ์นี้ถูกนำเอาไว้ในเพลงซิงเกิลที่สอง "มตโตะ" และอัลบั้มชุดแรก "ทัมโปโปะ1" ในช่วงปี พ.ศ. 2542 ด้วย
ต่อมาในช่วงปีเดียวกัน ผลงานซิงเกิลที่ 3 "ทัมโปะโปะ" เป็นเพลงที่เปลี่ยนภาพลักษณ์จากผู้ใหญ่เปลี่ยนเป็นวัยรุ่น แต่ภาพลักษณ์ดังกล่าวนี้ก็ไม่ได้รับความนิยมเท่ากับภาพลักษณ์เดิมเท่าไรนัก
ในปี พ.ศ. 2543 หลังจากมีการปล่อยผลงานเพลงซิงเกิลที่ 4 "เซนารุ คาเน งะ ฮิบิรุ โยรุ" อิชิงูโระก็ได้สำเร็จการศึกษาจากมอร์นิงมูซูเมะและทัมโปโปะไป ทำให้คอนเสิร์ต "เจเนอเรชัน 1.5 ทัมโปโปะ" เหลือสมาชิกที่ขึ้นแสดงเพียงสองคนเท่านั้นคือ อีดะและยางูติ
ต่อมาในเดือนมิถุนายนทัมโปะโปะได้เพิ่มสมาชิกรุ่นที่ 4 ของมอร์นิงมูซูเมะเข้าไปอีกสองคน ได้แก่ ริกะ อิชิกาวะ และไอ คาโงะ ทำให้สมาชิกทัมโปโปะรวมทั้งหมด 4 คนทันที หลังจากนั้นมา แนวเพลงประจำได้เริ่มเปลี่ยนแปลงไป โดยเฉพาะผลงานซิงเกิลที่ 5 "โอโตเมะ พาสตา นิคันโด" แนวเพลงนี้ยังคงใช้ต่อในเพลงซิงเกิลที่ 6 "โคอิโนะ ชิชาอิมาชิตะ!" ซิงเกิลที่ 7 "โอจิซามะโตะยูกิโนะโยรุ"  และอัลบั้มรวมเพลงหรืออัลบั้มสุดท้าย "ออลออฟทัมโปโปะ" ด้วย

ในวันที่ 31 กรกฎาคม พ.ศ. 2545 ถือได้ว่าเป็นวันที่มีการเปลี่ยนแปลงสมาชิกของทัมโปโปะโดย อีดะ, ยางูจิ และคาโงะ สำเร็จการศึกษาจากทัมโปโปะ และได้นำเอาอาซามิ คนโนะ กับริซะ นีงากิ ที่เป็นสมาชิกรุ่นที่ 5 ของมอร์นิงมูซูเมะ และอายูมิ ชิบาตะ จากเมลอน คิเน็มบิ มาเสริมแทน ส่วนอิชิกาวะยังคงอยู่เป็นสมาชิกเหมือนเดิม
หลังจากที่ปล่อยซิงเกิลที่ 8 "บีแฮปปี โคอิโนะ ยาจิโรเบ" จึงไม่ประสบความสำเร็จในด้านยอดขาย จึงทำให้ทัมโปะโปะต้องยุบวงไปในที่สุด

**สมาชิก**

**รุ่นที่ 1 (รุ่นก่อตั้ง)**
 คาโอริ อีดะ (Iida Kaori) – หัวหน้ากลุ่ม- อายะ อิชิงูโระ (Ishiguro Aya) - มาริ ยางูจิ (Yaguchi Mari) 

**รุ่นที่ 2**
 คาโอริ อีดะ (Iida Kaori) – หัวหน้ากลุ่ม- มาริ ยางูจิ (Yaguchi Mari) - ริกะ อิชิกาวะ (Ishikawa Rika) - ไอ คาโงะ (Kago Ai) 

**รุ่นที่ 3 (รุ่นสุดท้าย)**
 ริกะ อิชิกาวะ (Ishikawa Rika) – หัวหน้ากลุ่ม- อาซามิ คนโนะ (Konno Asami) - ริสะ นีงากิ (Niigaki Risa) - อายูมิ ชิบาตะ (Shibata Ayumi) 

**ผลงาน**

**อัลบั้มเพลง**

**เพลงซิงเกิล**

**สมุดรวมภาพถ่าย**

**รายการวิทยุ**

**ดีวีดี**
 16 มิ.ย. พ.ศ. 2547 – ทัมโปะโปะซิงเกิล วี คลิปส์ 1 (タンポポ シングルＶクリップス①) 

**ดูเพิ่ม**
 เฮลโล! โปรเจกต์- มอร์นิงมุซุเมะ

**แหล่งข้อมูลอื่น**
  วิกิเดอะพีพีเอ็น date=2007-03-21  ข้อมูลเกี่ยวกับกลุ่มทัมโปะโปะ (ภาษาอังกฤษ)-  เฮลโลโปรเจกต์ดอตคอม ข้อมูลของกลุ่มทัมโปะโปะ (ภาษาญี่ปุ่น)-  เฮลโลโปรเจกต์ดอตคอม ผลงานของกลุ่มทัมโปะโปะ (ภาษาญี่ปุ่น)
หมวดหมู่:เฮลโล! โปรเจกต์
หมวดหมู่:มอร์นิงมุซุเมะ
หมวดหมู่:กลุ่มนักร้องย่อยของมอร์นิงมุซุเมะ
หมวดหมู่:เกิร์ลกรุปญี่ปุ่น
อินทรี (แก้ความกำกวม)

อินทรี อาจหมายถึง- นกอินทรี นกขนาดใหญ่ในวงศ์ Accipitridae มีกรงเล็บแข็งแรง- ปลาอินทรี ปลาทะเลในสกุล Scomberomorus มีลำตัวแบนเรียวยาว
นอกจากนี้ยังมี- อินทรีเหล็ก เป็นชื่อเล่นของ ฟุตบอลทีมชาติเยอรมนี- ภาพยนตร์ไทยชื่อ อินทรีแดง- ภาพยนตร์จีนชื่อ เอี้ยก่วยเจ้าอินทรี- ทีมพากย์อินทรี กลุ่มนักพากย์ไทยที่ก่อตั้งขึ้นโดย ชูชาติ อินทร ที่มีผลงานในการให้เสียงพากย์ภาษาไทยในภาพยนตร์จีน (เซ่นเรื่อง โหด เลว ดี) และภาพยนตร์ฮอลลีวูด (เซ่นเรื่อง แรมโบ้ นักรบเดนตาย ภาค 2)
แม่แบบ:เหตุการณ์ปัจจุบัน/2550 กุมภาพันธ์ 21

* เด็กหอ คว้า 2 รางวัล จากเทศกาลภาพยนตร์เบอร์ลิน ครั้งที่ 57 ประจำปี 2007  (กรุงเทพธุรกิจ)  (เว็บไซต์ทางการ)- นายกรัฐมนตรีโรมาโน โพรดิ ของอิตาลีลาออกจากตำแหน่ง หลังพ่ายมติในสภา เกี่ยวกับนโยบายการต่างประเทศ  (กรุงเทพธุรกิจ)- นักวิจัยไทยพัฒนาสเต็มเซลล์รักษาโรคเสียงแหบ ถือเป็นนวัตกรรมใหม่รายแรกของโลก  (ผู้จัดการ)
}
แม่แบบ:เหตุการณ์ปัจจุบัน/2550 กุมภาพันธ์ 22

* สมเด็จพระบรมฯ เสด็จฯ เป็นองค์ประธานในพิธีพระราชทานเพลิงศพ พล.ต.ต.ขุนพันธรักษ์ราชเดช ที่วัดพระมหาธาตุ นครศรีธรรมราช  มีประชาชนจำนวนหลายหมื่นคนเดินทางไปร่วมพิธี และเบียดเสียดกันแย่งของที่ระลึกวัตถุมงคลเหรียญจตุคามรามเทพจนหวิดเกิดจลาจล  (คมชัดลึก)
}
О

O หรือ On (О, о) เป็นอักษรซีริลลิกตัวหนึ่ง ใช้แทนเสียงสระ /o/ (โอ) หลังพยัญชนะเสียงหนัก หรือเสียง /ʌ/ (อะ) เมื่อมีการลดเสียงสระในภาษารัสเซีย อักษรนี้มีพัฒนาการมาจากอักษรกรีก โอไมครอน มีชื่อเดิมคือ onǔ ซึ่งมีความหมายว่า "เขา" หรือ "สิ่งนั้น" ในภาษาเชิร์ชสลาโวนิกยุคเก่า แต่ไม่มีค่าของเลขซีริลลิก

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
П

Pe (П, п) เป็นอักษรซีริลลิกตัวหนึ่ง ใช้แทนเสียงพยัญชนะ /p/ เหมือน ป ในภาษาไทย เว้นแต่เมื่ออยู่หน้าสระที่ออกเสียงเลื่อนขึ้นไปเพดานแข็ง อักษรนี้จะออกเสียงเป็น /pʲ/ อักษรนี้มีพัฒนาการมาจากอักษรกรีก พาย มีชื่อเดิมว่า pokoi และมีค่าของเลขซีริลลิกเท่ากับ 100
ลักษณะของ П มีรูปร่างคล้ายกับสี่เหลี่ยมที่ไม่มีขีดด้านล่าง และอย่าสับสนกับ El (Л, л) ที่เส้นทางด้านซ้ายโค้งงอ อักษรตัวนี้มีรูปร่างเหมือนกับ พาย อย่างมาก ทั้งตัวเล็กและตัวใหญ่

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
โท้

โท้ (Người Thổ) บางครั้งก็ถูกเรียกว่า แกว, มอน, โฮ,ไทปูง บ้าง และเป็นกลุ่มชนที่จีนเรียกว่า "ตูเยน" เป็นกลุ่มชนที่เดิมมีจำนวนมากที่สุดใน เขตปกครองตนเองกวางสีจ้วง ยิ่งเป็นกวางสีตอนใต้ มีจำนวนถึงร้อยละ 90 ของประชากรทั้งหมด โดยประชากรโท้ใน ค.ศ. 2019 มี 91,430 คน ส่วนคำว่า "โท้" นั้น แปลว่า ดิน เนื่องจากชาวโท้สันทัดในการทำเกษตร 
โท้ ซึ่งอยู่ทางใต้ลำน้ำแคร์ (ซงเกี๋ยม) ซึ่งอยู่ภายใต้ญวนโดยเฉพาะ (ส่วนทางตอนเหนือ เรียกตัวเองว่า "ไท") ซึ่งเดิมสองกลุ่มชนนี้เป็นพวกเดียวกันมาแต่เดิม มีลักษณะสำคัญที่เหมือนๆกัน แต่ต่อมาผิดแผกไปเพราะได้รับอิทธิพลของผู้ปกครอง โท้กับไทเป็นเครือญาติใกล้ชิดกัน แต่มีความแตกต่างที่พอจะและเห็นได้ ในขนบธรรมเนียมประเพณี เครื่องแต่งกาย และการครองชีพ ความแตกต่างนี้เกิดจากต่างฝ่ายต่างห่างเหินกัน
ชาวโท้เป็นชาวไทที่ทำเกษตรกรรมเป็นหลัก อยู่บ้านที่มีเสาเรือนสูง มีเครื่องแต่งตัวสวยงามผิดกันกันญวน ซึ่งเคยเป็นเจ้านายมาแต่ก่อน

**อ้างอิง**
Quán Vi Miên. 2013. Văn hóa dân gian: dân tộc Thổ. Hà Nội: Nhà xuất bản văn hóa thông tin.
*Thi Nhị & Trần Mạnh Cát (1975). "Vài nét về người Thổ ở Nghệ An". In, Ủy ban khoa học xã hội Việt Nam: Viện dân tộc học. Về vấn đề xác định thánh phần các dân tộc thiểu số ở miền bắc Việt Nam, 444-455. Hà Nội: Nhà xuất bản khoa học xã hội.
*Đặng Nghiêm Vạn & Nguyễn Anh Ngọc (1975). "Vài nét về ba nhóm Đan Lai, Ly Hà va 'Tày Poọng'". In, Ủy ban khoa học xã hội Việt Nam: Viện dân tộc học. Về vấn đề xác định thánh phần các dân tộc thiểu số ở miền bắc Việt Nam, 456-471. Hà Nội: Nhà xuất bản khoa học xã hội.
หมวดหมู่:กลุ่มชาติพันธุ์ในประเทศเวียดนาม
หมวดหมู่:กลุ่มชาติพันธุ์ตระกูลภาษาขร้า-ไท
จอภาพพลาสมา

ตัวอย่างจอภาพพลาสมา
จอภาพพลาสมา (plasma display (panel): PDP) คือ จอภาพที่ประกอบขึ้นจากแผ่นแก้วสองชุดวางชิดกัน ช่องว่างนี้จะถูกแบ่งออกเป็นเซลล์แสงกว้าง 100-200 ไมครอน มีชั้นผนัง (rib) กั้นไว้ โดยใช้ขั้วไฟฟ้าในแนวกระจกคอยควบคุมตำแหน่งของเซลล์เหล่านั้น แต่ละเซลล์จะบรรจุก๊าซที่ผสมระหว่างก๊าซซีนอนและก๊าซเฉื่อยอื่น ๆ กลไกการทำงานของจอภาพพลาสมา จะมีการเรืองแสงขึ้นเองเหมือนการทำงานของหลอดไฟฟลูออเรสเซนต์ กล่าวคือ ก๊าซในเซลล์เหล่านี้เมื่อถูกกระตุ้นด้วยแรงดันไฟฟ้าจะเกิดการไอออนไนซ์ขึ้นทำให้ก๊าซแตกประจุและปล่อยแสงอุลตราไวโอเล็ตออกมา สารเรื่องแสงจะดูดซับอุลตราไวโอเล็ตและสร้างสีที่มองเห็นได้ด้วยตา ทำให้เรามองเห็นเป็นภาพได้ 
หัวใจของเทคโนโลยีจอภาพพลาสมาจึงอยู่ที่พลาสมาทุกหน่วยที่มาประกอบ เซลล์แสงภายในแผ่นแก้วของจอภาพพลาสมา จะแยกอิสระแต่ทำงานร่วมกัน โดยมี Pure Vision Cell Size ที่อยู่ 0.286 X 0.808 มม.
ในจอภาพพลาสมาแบบสี ภาพจะถูกสร้างขึ้นจากจุดหลาย ๆ จุด แต่ละจุดเรียกว่า พิกเซล แต่ละพิกเซลจะประกอบขึ้นจากเซลล์สี 3 เซลล์คือ แดง เขียว น้ำเงิน ดังนั้นความแตกต่างพื้นฐานประการหนึ่งระหว่างจอภาพพลาสมากับ CRT เช่นโทรทัศน์ธรรมดาทั่วไป จึงอยู่ตรงที่ จอภาพพลาสมา (รวมทั้งจอภาพผลึกเหลว) จะดูค่าความละเอียดที่จำนวนพิกเซล ขณะที่ CRT จะดูที่ความเร็วในการสแกนภาพ
ยังมีความแตกต่างอีกหลายประการที่ทำให้จอภาพพลาสมาโดดเด่นกว่าจอภาพ CRT เช่น ขนาดที่สามารถผลิตได้ใหญ่กว่า ความละเอียดของคุณภาพสูงกว่า คุณภาพในแง่ต่าง ๆ ของภาพดีกว่า รวมไปถึงนำหนักที่เบากว่า และปลอดจากการรบกวนของสนามแม่เหล็ก เป็นต้น
ปัจจุบัน จอภาพพลาสมาสามารถผลิตได้ขนาดใหญ่ที่สุดในโลก 103 นิ้ว ส่งสัญญาณภาพด้วยระบบ Full High Definition แสดงภาพได้ 1080p ผลิตโดยบริษัท มัตสุซิตะ อิเล็คทริค อินดัสเตรียล จำกัด (Panasonic) ในประเทศญี่ปุ่น และยังเป็นโรงงานที่ผลิตจอภาพพลาสมา ที่ใหญ่ที่สุดในโลกอีกด้วย

**ผู้ผลิตจอแสดงผลพลาสมา**
 Panasonic Corporation- Samsung Electronics- LG Electronics- Gradiente- Lanix- ProScan- Sanyo- Funai

**ผู้ผลิตที่ได้หยุดการผลิตจอแสดงผลพลาสม่าแล้ว**
 Hitachi Ltd.- Philips- Vizio- Toshiba- RCA- NEC- Pioneer Corporation

**ดูเพิ่ม**
 จอภาพผลึกเหลว
หมวดหมู่:อิเล็กทรอนิกส์
หมวดหมู่:โทรทัศน์
หมวดหมู่:สิ่งประดิษฐ์ของสหรัฐ
มีเดียวิกิ:Exporttext

คุณสามารถส่งออกหน้า (export) รวมถึงข้อความและประวัติการแก้ไขของหน้าใดๆ ในรูปแบบ XML ซึ่งสามารถนำไปใช้งานสำหรับวิกิในเว็บไซต์อื่นที่ใช้ซอฟต์แวร์มีเดียวิกิได้ ผ่านทางคำสั่งการนำเข้าหน้า
การจะส่งออกหน้านั้นสามารถทำได้โดยใส่ชื่อบทความในกล่องด้านล่าง หนึ่งชื่อต่อหนึ่งบรรทัด และทำการเลือกว่าต้องการหน้าปัจจุบันพร้อมกับประวัติของหน้านั้น หรือต้องการเพียงแต่เนื้อหาปัจจุบันเท่านั้น
ในกรณีทั่วไปสามารถใช้ผ่านลิงก์ เช่น :Export/ สำหรับ
Ҁ

Koppa (Ҁ, ҁ) เป็นอักษรซีริลลิกยุคเก่าตัวหนึ่ง มีพัฒนาการมาจากอักษรกรีก คอปปา (Ϙ, ϙ) อักษรตัวนี้ไม่มีใช้แล้วในกลุ่มภาษาสลาวิก และไม่ได้ใช้แทนเสียงใดๆ เพียงแต่เป็นอักษรที่ใช้แทนเลขซีริลลิกที่มีค่าเท่ากับ 90 แต่ปัจจุบันได้เปลี่ยนไปใช้ Ч ซึ่งมีรูปร่างคล้ายกันและไม่มีค่าของเลขซีริลลิกตั้งแต่แรก

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
บล็อกเกอร์

บล็อกเกอร์ (Blogger) เป็นบริการบล็อกของกูเกิล ภายหลังจากทดลองให้บริการในช่วงระยะพัฒนา และลงทะเบียนได้โดยไม่ขึ้นอยู่กับกูเกิล หรือไม่จำเป็นต้องใช้จีเมลมาระยะหนึ่ง ปัจจุบันการใช้บริการบล็อกเกอร์จำเป็นต้องใช้จีเมล์ในการกรอกเป็นรหัสผ่าน และสิ้นสุดเบต้าเมื่อเดือนธันวาคม พ.ศ. 2549
บล็อกเกอร์ คิดค้นขึ้นโดยไพรา แลบส์ (Pyra Labs) ในปี พ.ศ. 2542 ที่อยู่ของการลงทะเบียนจะอยู่ที่ blogger.com เมื่อลงทะเบียนแล้วจะบันทึกบล็อกในรูป blogname.blogspot.com

**อ้างอิง**

**แหล่งข้อมูลอื่น**
  เว็บไซต์บล็อกเกอร์
หมวดหมู่:ชุมชนเสมือน
หมวดหมู่:บริการของกูเกิล
หมวดหมู่:ซอฟต์แวร์บล็อก
แม่แบบ:Ifd2

: (อภิปราย| ดูปูม| ลบทิ้ง) 

**วิธีใช้**
ใช้สำหรับแจ้งภาพที่ไม่ได้ระบุ หรือไม่ทราบสัญญาอนุญาต ที่หน้าวิกิพีเดีย:ปัญหาลิขสิทธิ์โดยบอตคุง สำหรับแจ้งภาพที่ไม่ได้ระบุแหล่งที่มา ให้ใช้ แม่แบบ:ifd3
ยูพีเอส

สัญลักษณ์ยูพีเอส
ยูพีเอส (United Parcel Service - UPS)   เป็น บริษัท ขนส่งสินค้า และไปรษณีย์เอกชน ที่ใหญ่ที่สุดในสหรัฐอเมริกาและได้มีสาขาอยู่ทั่วโลก ในการรับส่งพัสดุภัณฑ์ มีการส่งพัสดุภัณฑ์ มากว่า 14 ล้านชิ้นต่อวัน ทั่วโลก
ยูพีเอสก่อตั้งเมื่อ 28 สิงหาคม พ.ศ. 2450 ที่เมืองซีแอทเทิล ในรัฐวอชิงตัน  ปัจจุบันได้ย้ายสำนักงานใหญ่อยู่ที่แอตแลนตา ในรัฐจอร์เจีย
สำหรับในประเทศไทย สำนักงานใหญ่ ตั้งอยู่ที่ ซอยสุขุมวิท 44/1 มีบริษัท ในเครือสำหรับสุ่งพัสดุขนาดใหญ่กว่าหรือมีน้ำหนักมาก คือ UPS-SCS services(Thailand) limited สำนักงานใหญ่อยู่ที่ สี่แยก คลองตัน  และบริษัท ร่วมบริการ คือ Mail Boxes Etc. ซี่งมีสาขาบริการอยู่ตามห้างสรรพสินค้าและ แหล่งชุมชนทั่วไป
ในเดือน พฤษภาคม 2551  ยูพีเอส ได้เข้าควบรวมกิจการการขนส่งภายในประเทศ กับ ดีเอชแอล (DHL Express U.S.) เพื่อขยายการขนส่งทางอากาศ ของ ยูพีเอส ภายในประเทศสหรัฐอเมริกา
เพื่อขยายบริการโลจิสติกให้เข้าถึงกลุ่มลูกค้ามากขึ้น
ขอรับบริการ ที่ 02 762 3300

**อ้างอิง**
หมวดหมู่:ธุรกิจขนส่งและโลจิสติกส์
หมวดหมู่:บริษัทของสหรัฐ
ถ้ำลัสโก

ถ้ำลัสโก
ถ้ำลัสโก (grotte de Lascaux) ตั้งอยู่บริเวณหุบเขาทางตะวันตกเฉียงใต้ของประเทศฝรั่งเศส ภายในถ้ำมีภาพวาดยุคหิน มีอายุตั้งแต่ 15,000 ก่อนคริสต์ศักราช มีภาพวาดรูปสัตว์ต่าง ๆ เช่นภาพฝูงกวาง ภาพกระทิงดำขนาดใหญ่ และภาพวาดต่าง ๆ อีกประมาณ 2,000 ภาพ
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
ลัสโก
หมวดหมู่:ถ้ำในประเทศฝรั่งเศส
เมานต์เวอร์นอน

right
เมานต์เวอร์นอน (Mount Vernon) ตั้งอยู่ในรัฐเวอร์จิเนีย เป็นบ้านและที่ฝังศพของจอร์จ วอชิงตัน ในช่วงปี ค.ศ. 1732-99 มีเนื้อที่ 20,240 ไร่ อาคารหลังใหญ่เริ่มสร้างในปี ค.ศ. 1754 มีทั้งหมด 19 ห้อง
หมวดหมู่:สิ่งก่อสร้างในรัฐเวอร์จิเนีย
หมวดหมู่:จอร์จ วอชิงตัน
ถนนวงแหวนรอบนอก

ถนนวงแหวนรอบนอก อาจหมายถึง- ถนนกาญจนาภิเษก ถนนวงแหวนรอบนอกกรุงเทพมหานคร- ทางหลวงแผ่นดินหมายเลข 121 ถนนวงแหวนรอบนอกเมืองเชียงใหม่
ถนนวงแหวน

ไฟล์:Sheffield inner ring-road.png|thumb|ถนนวงแหวนรอบในของเมืองเชฟฟีลด์ ประเทศอังกฤษ
ถนนวงแหวน เป็นถนนหรือกลุ่มถนนที่เชื่อมต่อกันมาล้อมรอบเมือง นคร หรือประเทศ จุดประสงค์ที่พบมากสุดของถนนวงแหวน คือ ช่วยลดปริมาณการจราจรในใจกลางเมือง โดยมีถนนรอบเมืองที่ผู้ขับขี่สามารถผ่านเมืองนี้ไปได้โดยไม่ต้องติดอยู่ในใจกลางเมือง

**รายชื่อถนนวงแหวนในประเทศไทย**
ถนนวงแหวนในประเทศไทย มีหลายสาย ในแต่ละจังหวัด ดูแลโดยกรมทางหลวง กรมทางหลวงชนบท และหน่วยงานท้องถิ่น เช่น

**ถนนวงแหวนรอบกรุงเทพมหานคร**
 ถนนวงแหวนรอบในกรุงเทพมหานคร - ถนนรัชดาภิเษก- ถนนวงแหวนรอบนอกกรุงเทพมหานคร - ถนนกาญจนาภิเษก

**ถนนวงแหวนในภาคเหนือ**
 ถนนวงแหวนรอบที่ 1 เชียงใหม่ - ถนนนิมมานเหมินท์ (ทางหลวงแผ่นดินหมายเลข 11 ตอนนิมมานเหมินท์) + ถนนมหิดล - ถนนวงแหวนรอบที่ 2 เชียงใหม่ - ถนนสมโภชเชียงใหม่ 700 ปี - ถนนวงแหวนรอบที่ 3 เชียงใหม่ - ถนนวงแหวนรอบเมืองเชียงใหม่- ถนนวงแหวนรอบเมืองพิษณุโลก

**ถนนวงแหวนในภาคตะวันออกเฉียงเหนือ**
 ถนนวงแหวนรอบเมืองอุดรธานี- ถนนวงแหวนรอบเมืองขอนแก่น- ถนนวงแหวนรอบเมืองอุบลราชธานี- ถนนวงแหวนรอบเมืองร้อยเอ็ด- ถนนวงแหวนรอบเมืองบุรีรัมย์- ถนนวงแหวนรอบเมืองนครราชสีมา- ถนนวงแหวนรอบเมืองสุรินทร์

**ถนนวงแหวนในภาคกลาง**
 ถนนวงแหวนรอบเมืองสุพรรณบุรี

**ถนนวงแหวนในภาคใต้**
 ถนนวงแหวนรอบเมืองตรัง
หมวดหมู่:ประเภทถนน
Р

Er (Р, р) เป็นอักษรซีริลลิกตัวหนึ่ง มีพัฒนาการมาจากอักษรกรีก โร ซึ่งมีรูปร่างเหมือนอักษรตัวใหญ่ อีกทั้งยังเหมือนอักษรละติน P อีกด้วย อักษรนี้ในอักษรซีริลลิกยุคแรกมีชื่อว่า рьци (rǐci) ซึ่งแปลว่า "พูด" และมีค่าของเลขซีริลลิกเท่ากับ 100
อักษรนี้ใช้แทนเสียง audio=yes เหมือน ร ในภาษาไทย (เสียงรัวลิ้น) และกลายเป็น rʲ เมื่ออยู่หน้าสระที่ออกเสียงเลื่อนไปทางเพดานแข็ง การเขียนอักษรละติน R ซึ่งมีขีดเพิ่มขึ้นมาทางด้านล่าง เป็นการทำให้เกิดความแตกต่างกับอักษรละติน P ที่กำหนดโดยชาวโรมัน ซึ่งไม่เกี่ยวข้องกับรูปร่างของอักษร Er

**ตำแหน่งอักขระ**

**อ้างอิง**
หมวดหมู่:อักษรซีริลลิก
ภาษากรูวี

ภาษากรูวี (Groovy) เป็นภาษาโปรแกรมเชิงวัตถุสำหรับแพลตฟอร์มจาวาอันหนึ่ง นอกเหนือจากภาษาจาวา เราอาจมองกรูวีเป็นเหมือนภาษาสคริปต์สำหรับแพลตฟอร์มจาวาก็ได้ เนื่องจากมันมีคุณลักษณะหลายอย่างเหมือนกับภาษาสคริปต์อย่าง ไพทอน (Python) รูบี้ (Ruby) เพิร์ล (Perl) และ สมอลทอล์ค (Smalltalk). ในบางบริบท, เราจะใช้ชื่อ JSR 241 เพื่อเรียกภาษากรูวี
โปรแกรมที่เขียนด้วยภาษากรูวี จะถูกคอมไพล์ เป็นจาวาไบต์โค้ด ซึ่งสามารถใช้งานได้บนจาวาเวอร์ชวลแมชีน (JVM) ปกติ
กรูวี 1.0 ได้รับการเผยแพร่ในวันที่ 2 มกราคม ค.ศ. 2007 จากนั้นจึงเผยแพร่กรูวี 2.0 ในเดือนกรกฎาคม ค.ศ. 2012 โดยรุ่นอัปเดตครั้งใหญ่ครั้งล่าสุดคือรุ่น 2.4 ภายใต้การสนับสนุนของ Pivotal Software ที่สิ้นสุดลงในเดือนมีนาคม ค.ศ. 2015

**คุณลักษณะของภาษา**
ภาษากรูวีมีคุณลักษณะหลายประการที่ไม่พบในภาษาจาวามาตรฐาน:- static typing และ dynamic typing- วากยสัมพันธ์สำหรับ list, map, array, และ regular expression- closure- operator overloading

**เปรียบเทียบความสัมพันธ์**
ตัวอย่างต่อไปนี้จะเปรียบเทียบภาษากรูวีกับภาษาจาวา:
จาวามาตรฐาน (Java 5 และสูงกว่า) 
class Filter {
public static void main (String args) {
List list = Arrays.asList ("Rod", "Carlos", "Chris") ;
List shorts = new ArrayList () ;
for (String item : list) {
if (item.length () 










**ดูเพิ่ม**
 Grails- Boo - ภาษาโปรแกรมที่มีจุดประสงค์เหมือนกัน แต่ใช้งานบน Common Language Runtime (CLI)- JRuby - ภาษารูบี้บนแพลตฟอร์มจาวา- Jython - ภาษาไพทอนบนแพลตฟอร์มจาวา- BeanShell - ตัวแปลภาษาขนาดเล็กสำหรับโค้ดจาวา

**อ้างอิง**

**ข้อมูล**
 isbn= 978-1-935182-44-3- year= 2007 - year= 2008 - year= 2008 

**แหล่งข้อมูลอื่น**
 Groovy
หมวดหมู่:ภาษาสคริปต์
หมวดหมู่:ภาษาโปรแกรมเชิงวัตถุ
หมวดหมู่:ตระกูลภาษาจาวา
หมวดหมู่:คำร้องเสนอข้อกำหนดชุมชนจาวา
หมวดหมู่:ภาษาโปรแกรมใน JVM
รางวัลความสำเร็จสูงสุดด้านการพัฒนามนุษย์

รางวัลความสำเร็จสูงสุดด้านการพัฒนามนุษย์ (UNDP Human Development Lifetime Achievement Award) เป็นรางวัลเกียรติยศด้านการพัฒนาของโครงการพัฒนาแห่งสหประชาชาติ โดยจะมอบแก่ National Human Development Report ที่มีผลงานดีเด่นทุก 2 ปี ซึ่งแบ่งไว้เป็น 6 ประเภท โดยรางวัลเกียรติยศที่ได้ทูลเกล้าฯ ถวายพระบาทสมเด็จพระเจ้าอยู่หัวฯ เป็นความคิดริเริ่มของสำนักเลขาธิการสหประชาชาติ ซึ่งเป็นกรณีพิเศษที่มอบแก่บุคคลอันเป็นรางวัลประเภท Life-long achievement ที่ริเริ่มขึ้นใหม่ โดยพระบาทสมเด็จพระเจ้าอยู่หัวฯ เป็นพระองค์แรกที่ได้รับรางวัลดังกล่าว
ตัวรางวัลเป็นรูปพานทรงกลมทำด้วยเงินบริสุทธิ์ ด้านในของพานขัดมันผิวเรียบ ส่วนด้านนอกผิวมีลักษณะเป็นคลื่นคล้ายสายน้ำ ตั้งอยู่บนฐานที่ทำจากไม้สัก มีแผ่นป้ายคำจารึกที่ฐานไม้มีข้อความว่า 'To His Majesty King Bhumibol Adulyadej in Recognition of Lifetime Achievement in Human Development May 2006' เพื่อเฉลิมพระเกียรติ เนื่องในวโรกาสที่ทรงครองสิริราชสมบัติครบ 60 ปี
โดยผู้คัดเลือกรูปแบบของรางวัลตั้งใจให้รางวัลเป็นรูปพานทรงกลม เพื่อสื่อความหมายถึงภาชนะที่สามารถใช้รองรับน้ำได้ เช่นเดียวกับผิวนอกของพาน ทำให้มองคล้ายสายน้ำ เนื่องจากเล็งเห็นว่าพระราชกรณียกิจด้านการพัฒนาของพระบาทสมเด็จพระเจ้าอยู่หัวฯ ส่วนมากเกี่ยวข้องกับน้ำและการจัดการทรัพยากรน้ำ เป็นประเด็นพื้นฐานที่สำคัญที่สุดประเด็นหนึ่งในการพัฒนา จึงสมควรแก่การยกย่องเฉลิมพระเกียรติในพระปรีชาสามารถในด้านนี้เป็นกรณีพิเศษ

**อ้างอิง**
หมวดหมู่:สหประชาชาติ
ปิโกโบลิบาร์

right
ปิโกโบลิบาร์ (pico Bolívar) ตั้งอยู่ในรัฐเมริดา ทางตะวันตกของประเทศเวเนซุเอลาเป็นส่วนปลายของเทือกเขาแอนดีส มีความสูง 4,978 เมตร และเป็นยอดเขาที่สูงที่สุดในประเทศเวเนซุเอลา บนยอดเขามีหิมะปกคลุมตลอดปี และมีธารน้ำแข็งขนาดเล็ก 3 แห่ง ซึ่งสามารถขึ้นเขาได้โดยมีรถกระเช้าขึ้นเขาจากเมืองเมริดา ซึ่งเป็นรถกระเช้าไต่เขาที่สูงที่สุดในโลก ยอดเขานี้ได้ชื่อมาจากซิมอน โบลิบาร์ นักปฏิวัติผู้ปลดปล่อยอเมริกาใต้

**อ้างอิง**
หมวดหมู่:ภูเขาในประเทศเวเนซุเอลา
หมวดหมู่:เทือกเขาแอนดีส
หมวดหมู่:จุดสูงสุดของประเทศ
ถ้ำกุฟร์ ฌ็อง-แบร์นาร์

ถ้ำกุฟร์ ฌ็อง-แบร์นาร์ (Gouffre Jean-Bernard) ชื่อถ้ำตั้งตามผู้ค้นพบ ตั้งอยู่บริเวณเชิงเทือกเขาแอลป์ ทางใต้ของทะเลสาบเจนีวา ประเทศฝรั่งเศส ถูกค้นพบเมื่อปี ค.ศ. 1959 จัดได้ว่าเป็นถ้ำที่ลึกที่สุดในโลก คาดกันว่าลึก 2,264 เมตร วัดจากระดับน้ำทะเล 
หมวดหมู่:ถ้ำในประเทศฝรั่งเศส
หมวดหมู่:สถานที่ท่องเที่ยวในประเทศฝรั่งเศส